Document ID: 32000R1595

Title and Content:
Κανονισμός (ΕΚ) αριθ. 1595/2000 της Επιτροπής της 20ής Ιουλίου 2000 για την τροποποίηση του παραρτήματος του κανονισμού (ΕΚ) αριθ. 1332/2000 για την παρέκκλιση από τον κανονισμό (ΕΚ) αριθ. 2316/1999 σχετικά με τη θέσπιση των λεπτομερειών εφαρμογής του κανονισμού (ΕΚ) αριθ. 1251/1999 του Συμβουλίου για τη θέσπιση καθεστώτος στήριξης των παραγωγών ορισμένων αροτραίων καλλιεργειών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε από τον κανονισμό (ΕΚ) αριθ. 2704/1999(2), και ιδίως το άρθρο 9, Εκτιμώντας τα ακόλουθα: (1) Ο κανονισμός (ΕΚ) αριθ. 1332/2000 της Επιτροπής(3) παρεκκλίνει από τον κανονισμό (ΕΚ) αριθ. 2316/1999 της Επιτροπής(4) για τη θέσπιση των λεπτομερειών εφαρμογής του κανονισμού (ΕΚ) αριθ. 1251/1999 του Συμβουλίου σχετικά με τους όρους που διέπουν τις πληρωμές βάσει της έκτασης για ορισμένες αροτραίες καλλιέργειες. (2) Η ξηρασία πλήττει πρόσφατα περισσότερες περιοχές στη Γερμανία από εκείνες που είχαν προβλεφθεί βάσει του κανονισμού (ΕΚ) αριθ. 1332/2000. (3) Δικαιολογείται, επομένως, η προσθήκη των περιοχών αυτών στο παράρτημα του κανονισμού (ΕΚ) αριθ. 1332/2000. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΚ) αριθ. 1332/2000 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Ιουλίου 2000.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 1602
5360
712
2414
525
2443

EuroVoc IDs (Expanded): 1602
5360
712
2414
525
2443

Dataset Source: meu

Split: train